ԱՆԻ ՀԱՄԱՅՆՔԻ ՂԵԿԱՎԱՐ ԱՐՄԱՆ ՍԱՐԻԲԵԿՅԱՆԻ ՈՒՂԵՐՁԸ ԸՆՏԱՆԻՔԻ ՕՐՎԱ ԿԱՊԱԿՑՈՒԹՅԱՄԲ

Մայիսի 15-ը Ընտանիքի օրն է, և ես ի սրտե շնորհավորում եմ բոլորիդ այս հրաշալի տոնի առթիվ: Այս տոնը լավ հնարավորություն է կրկին անգամ կարևորելու ընտանիքը ու ընտանեկան արժեքները:

Ընտանիքը մեր երկրի հենարանն ու հիմնասյունն է, իսկ ամուր և բարեկեցիկ ընտանիքը՝ ուժեղ պետության գրավականը: Ընտանիքը յուրաքանչյուր հայի համար սրբություն է, այն հավատարմության, սիրո, հարգանքի ու համերաշխության խտացումն է: Ամուր ընտանիքի հիմքի վրա է ձևավորվում և կայանում քաղաքակիրթ հասարակությունը:

Եվս մեկ անգամ շնորհավորում եմ բոլորին Ընտանիքի օրվա կապակցությամբ և ցանկանում, որ Տիրոջ սերը, խաղաղությունն ու ուրախությունը միշտ ձեր ընտանիքների հետ լինեն, սիրե՛ք և գնահատե՛ք երջանկությունը, քանի որ այն ծնվում է ընտանիքում: